รัฐบาล เตรียมนำจิตอาสาพัฒนาพื้นที่โดยรอบสถานีรถไฟกรุงเทพในวันปิยมหาราช เพื่อน้อมรำลึกในพระมหากรุณาธิคุณ
รัฐบาล เตรียมนำจิตอาสาพัฒนาพื้นที่โดยรอบสถานีรถไฟกรุงเทพในวันปิยมหาราช เพื่อน้อมรำลึก ในพระมหากรุณาธิคุณนายสุรศักดิ์ เรียงเครือ รองปลัดสำนักนายกรัฐมนตรี รักษาราชการแทนปลัดสำนักนายกรัฐมนตรี เปิดเผยว่า ในวันที่ 23 ตุลาคมนี้ รัฐบาลจะนำจิตอาสาพัฒนาพื้นที่โดยรอบสถานีรถไฟกรุงเทพ หรือหัวลำโพง เพื่อน้อมรำลึก ในพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว รัชกาลที่ 5  ซึ่งเป็นหนึ่งในการดำเนินโครงการรวมพลังจิตอาสาพัฒนาคลองเปรมประชากร รัฐบาลมีนโยบายในการพัฒนาคลองเปรมประชากร เนื่องจากเป็นคลองที่มีความสำคัญที่เชื่อมโยงกรุงเทพมหานคร จังหวัดปทุมธานีและพระนครศรีอยุธยา รวมระยะทางกว่า 50 กิโลเมตร สำหรับผลการดำเนินโครงการรวมพลังจิตอาสาพัฒนาคลองเปรมประชากร ตั้งแต่ปลายปี 2561 เป็นต้นมา ในระยะแรกที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยคณะรัฐมนตรี ได้รณรงค์ในการพัฒนารอบคลองเปรมประชาชกรระยะทาง 5 กิโลเมตร ทั้งการปรับภูมิทัศน์โดยรอบ การเก็บขยะ กำจัดจุลินทรีย์ ขุดลอกคลอก พบว่าปัจจุบันมีประชาชน หน่วยงานภาครัฐ ภาคเอกชน ตำรวจ ทหาร เข้ามาร่วมพัฒนาอย่างต่อเนื่อง ซึ่งรัฐบาลตั้งเป้าหมายที่จะดำเนินโครงการดังกล่าวขยายไปยังคลองอื่นๆ ทั่วประเทศ สำหรับแผนพัฒนาคลองเปรมประชาชนกรในระยะยาว 9-10 ปี จะมีการบริหารจัดการสิ่งปลูกสร้างที่รุกล้ำลำน้ำคลองเปรมประชากรและจัดระเบียบที่อยู่อาศัยด้วยความสมัครใจเพื่อไม่ให้กระทบต่อประชาชนในชุมชน    อย่างไรก็ตาม ระหว่างวันที่ 13 - 23 ตุลาคมนี้ รัฐบาลได้จัดกิจกรรมตามโครงการรวมพลังจิตอาสาพัฒนาคลองเปรมประชากร ในพื้นที่ 13 วัด ที่อยู่ริมคลองเปรมประชา เพื่อสร้างความตระหนักรู้ให้กับประชาชนในการอนุรักษ์แม่น้ำลำคลอง และในวันที่ 18 ตุลาคมนี้รัฐบาลจะลงพื้นที่พัฒนาที่วัดโสมนัส